
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 27P/37/2025 6625201110 23. 09. 2025 JUDr. Elena Petrusová ECLI:SK:OSLC:2025:6625201110.7
Uznesenie Okresný súd Lučenec vo veci starostlivosti o maloleté deti J., TK., nar. XX. XX. XXXX a J., nar. XX. XX. XXXX, obe deti bytom u matky, zastúpené Úradom práce sociálnych vecí a rodiny vo Veľkom Krtíši ako opatrovníkom, deti rodičov matky J. U., nar. XX. XX. XXXX, trvale bytom S. XXX/XX, T. X., zastúpenej Mgr. Andreou Legényovou, advokátkou so sídlom Advokátskej kancelárie Komenského 3, Veľký Krtíš a otca D. J., nar. XX. XX. XXXX, trvale bytom R. X, zastúpeného JUDr. Jozefom Veselým, advokátom so sídlom Advokátskej kancelárie Mierová 1, Veľký Krtíš, o návrhu otca na zmenu úpravy styku s maloletými deťmi, takto rozhodol: I. Súd konanie z a s t a v u j e. II. Žiaden z účastníkov n e m á nárok na náhradu trov konania. odôvodnenie: 1. Otec detí sa podaným návrhom domáhal zmeny úpravy styku s maloletými deťmi, ktorý návrh prostredníctvom svojho právneho zástupcu vzal celkom späť podaním, doručeným súdu dňa 10. 09. 2025. Matka detí a opatrovník so späťvzatím návrhu súhlasili. 2. Podľa ustanovenia § 29 ods. 1,3 Civilného mimosporového poriadku, navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 3. Súd pri svojom rozhodovaní vychádzal z citovaných ustanovení zákona. Vzhľadom na to, že otec detí vzal svoj návrh celkom späť, matka detí a opatrovník so späťvzatím návrhu súhlasili, súd konanie zastavil. 4. O trovách konania súd rozhodol v súlade s § 52 Civilného mimosporového poriadku, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu j e p r í p u s t n é odvolanie v lehote 15 dní odo dňa jeho doručenia na Okresnom súde Lučenec, Pracovisko Veľký Krtíš, SNP 2/714 písomne v 3 vyhotoveniach a rozhoduje o ňom Krajský súd v Žiline. V odvolaní sa popri všeobecných náležitostiach podania ( ktorému súdu je určené, kto ho robí, ktorej veci sa týka, čo sa s ním sleduje, podpis, vedenie spisovej značky ) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne ( odvolacie dôvody ) a čoho sa odvolateľ domáha ( odvolací návrh ).

